Pojmovi kolačić (cookie) i priručna ili međumemorija (cache)

7.1.1.6 Pojmovi kolačić (cookie) i priručna ili međumemorija (cache)
Što je kolačić?
Kolačić je manji dio informacije koju server šalje na vaš tvrdi disk preko vašeg preglednika. Sadrži informacije kao što su login ili o registriranju, online trgovini, sklonosti korisnika i sl.
Neki web siteovi mogu pohraniti skrivene informacije o vama na vaš hard disk uporabom kolačića. Ova informacija je pohranjena u malu tekstualnu datoteku. Kolačići mogu biti korisni, primjerice, neko sjedište može pohraniti vaše odabire web sjedišta, pa kada se vraćate na neko sjedište vaši odabiri se mogu automatski ponoviti. Neka web sjedišta koriste kolačiće da bi vas identificirali. Primjerice, možete preskočiti unos lozinke prilikom logiranja za vrijeme ponovljene posjete takvom siteu.
Više informacija : http://www.cookiecentral.com
Što je internet priručna ili međumemorija (cache) ?
Priručna ili međumemorija je područje memorije na vašem tvrdom disku. To je mjesto gdje se spremaju gledane Web stranice. Kad se vraćate na istu stranicu, preglednik uzima tu stranicu iz međumemorije. Time se štedi vrijeme.
Kako se slike pohranjuju u međumemoriju, kada ponovo posjetite sjedište koji ima puno različitih web stranica sa primjerice logom (znakom) tvrtke na svakoj stranici, tada će se sve stranice koje slijede učitati malo brže jer se grafika za logo učitava iz priručne memorije, a ne sa interneta.
Download – prebacivanje podataka sa udaljenog računala na naše
računalo ( tzv. skidanje podataka)
Upload - prebacivanje podataka sa udaljenog računala na naše
računalo
7.1.2 Sigurnost na internetu
7.1.2.1 Što znači da je web stranica zaštićena (uporaba korisničkog imena i lozinke)
Što je zaštićeno web sjedište?
Zaštićeno sjedište je sjedište koje dozvoljava samo ograničeni pristup. U mnogim slučajevima pristup sjedištu je ograničen pomoću lozinke (passworda). Ako ne upišete ispravnu lozinku kada pristupite sjedištu, nije vam dozvoljeno da gledate sadržaj sjedišta. Mnoge tvrtke koriste to ograničenje da bi omogućile pristup informacijama širokom krugu korisnika, ali onim informacijama koje su namijenjene samo njihovim zaposlenicima pristupa se samo kontrolirano – uporabom lozinke. Drugi primjer su sjedišta kojima upravljaju komercijalne tvrtke koje prodaju neki tip informacije npr. kretanje vrijednosti dionica.
7.1.2.2 Digitalni certifikat
Digitalni certifikat se koristi za enkripciju (šifriranje) informacija za siguran prijenos podataka na internetu. Digitalni certifikat se može koristiti za kreiranje digitalnog potpisa za elektroničku poruku. Internet je medij koji je dostupan gotovo svima, tako da se i podaci mogu relativno lako presretati. Ako ne postoji zaštita može se čitati tuđa pošta, prisvajati zaporke, pinove, brojeve kreditnih kartica i sl. Digitalni certifikat se može dobiti od ovlaštene instance kao što je www.versign.com koja će provjeravati vaš identitet. Digitalne certifikate koriste web sjedišta koja se bave prodajom artikala putem interneta da bi šifrirali detalje o vašoj kreditnoj kartici tako da ih netko ne presretne dok putuju internetom. Nadležna ustanova za izdavanje digitalnih certifikata na razini RH je FINA. Možete pogledati digitalni certifikat sigurnog web sitea dvostrukim klikom na lokot na statusnoj liniji web preglednika, npr. https://www.paypal.com
7.1.2.3 Enkripcija (šifriranje) i zašto se koristi
Što je enkripcija – kriptiranje?
Enkripcija znači razbijanje izvornih podataka elektroničke poruke. To je postupak kojim se sadržaj datoteke čini nečitljivim prije slanja na internet. Primatelj mora imati program da bi dekriptirao tu datoteku. Enkripcija se koristi da bi slanje poruke bilo sigurnije, tako da samo predviđeni primatelj poruku može pročitati. Mnogo je načina da se poruka kriptira, hardverski ili softverski. Poznati program za kriptiranje je PGP.
Moderni programi za enkripciju su postali tako sigurni da neke vlade inzistiraju da proizvođači programa ugrade « stražnja vrata » u programe što omogućava vladi/policiji/tajnoj službi da lako čita nezakonite poruke. Tako kriminalci i teroristi koji koriste internet nemaju pristup enkripciji koja se ne može probiti.
Postoje različite razine enkripcije, što se obično opisuje brojem bitova koji se koriste za enkripciju. Tako je sustav koji koristi 128 bita za enkripciju mnogo sigurniji nego npr. onaj koji koristi 32 bitnu enkripciju.
7.1.2.4 Mogućnosti zaraze računala virusom prilikom preuzimanja datoteka
Opasnosti prilikom surfanja internetom!
Virusi: Surfanje po internetu može osigurati neiscrpan izvor informacija. Ipak tu postoje opasnosti! Ako ste nešto « skinuli » (download) sa Weba (čak i običan dokument), postoji mogućnost da je ono što ste učitali sa Weba zaraženo računalnim virusom. Da bi se zaštitili od napada virusa morate imati instaliran program za detekciju virusa (kao Norton Anti-Virus). Na ovaj način zaraženu datoteku koju ste učitali sa interneta program za otkrivanje virusa odmah će otkriti. Program za detekciju virusa treba redovito obnavljati jer se stalno pojavljuju novi virusi pa se program nadograđuje.
Crvi su obični programi koji se šire preko e-maila, a aktivira ih korisnik koji ne zna da je dodatak e-mailu (privitak) zaražen. Crvi sami sebe šalju na e-mailove koje nađu u adresaru ili uz mail koji šaljemo i na taj se način razmnožavaju.
Standardni crvi kriju se u datotekama s nastavkom .EXE (.COM i .SCR).
Makro crvi (napredniji makro virusi) kriju se u datotekama s nastavkom .DOC
VBS crvi kriju se u datotekama s nastavkom .VBS (Visual Basic Script)
PIF crvi kriju se u datotekama s nastavkom .PIF
Trojanski konji nisu virusi, iako je način prenošenja sličan kao kod virusa.Nisu destruktivni ali zato otvaraju vrata našeg računala onima koji su ih instalirali i omogućavaju im kontrolu nad našim računalom. Uključuju krađu zaporki zbog čega zaporke treba često mijenjati i unositi ih ručno.
Lažni virusi – Hoaxi su lažne priče (obavijesti) poslane kao elektroničke poruke u kojima sami možete preuzeti ulogu virusa. Obično nas upozorava da hitno moramo brisati neku od datoteka koja je ključna za funkcioniranje operacijskog sustava. Ako povjerujemo (a ne znamo za važnost navedene datoteke) naš operacijski sustav više ne funkcionira nakon brisanja.
7.1.2.5 Mogućnosti zlouporabe/prijevare pri uporabi kreditne kartice za kupovinu preko interneta
Spam poruke: Budite oprezni kada unosite vašu email adresu u obrasce na web sjedištu koje ne poznajete dobro. Može vam se dogoditi da kasnije dobijete veliki broj neželjenih email poruka (spamovi) sa tog web sjedišta. Čak i gore, vaša email adresa može doći u ruke tvrtkama koje prodaju liste email adresa oglašivačima, nakon čega ćete svakodnevno primati spamove!
Prijevara: Nikada nemojte dati podatke sa kreditne kartice nekoj osobi ili tvrtki ako nema provjerenu reputaciju. Može vam se dogoditi da vam roba za koju ste izvršili uplatu nikad ne stigne ili još gore da podatke s vaše kreditne kartice slobodno koristi netko drugi za kupovinu.
7.1.2.6 Pojam vatrozid (firewall)
Što je vatrozid ?
Vatrozid čine programska i hardverska zaštita protiv invazije sa interneta. U najvećim tvrtkama svaka veza sa internetom automatski ide kroz vatrozid koji instalira i održava tehnička ekipa tvrtke. U većini slučajeva niste ni svjesni postojanja vatrozida. Microsoft Windows XP dolazi s ugrađenim vatrozidom pod nazivom Internet Connection Firewall (ICF).
7.1.3 Prvi koraci pri korištenju Web pretraživača
7.1.3.1 Otvaranje (i zatvaranje) programa za pregledavanje Web-a
Otvaranje Microsoft Internet Explorera
Dva puta kliknuti na ikonu koja se nalazi na radnoj površini (desktop).
Ikone Microsoft Internet Explorera
Nazad (back): ponovo prikazuje prethodnu stranicu koju ste posjetili.
Naprijed (Forward): prikazuje slijedeću stranicu (pretpostavlja se da ste se najprije pomakli na prethodnu stranicu).
Stani (stop): prekida učitavanje podataka. Ovo dugme je korisno kada posjetite site sa kojega je učitavanje sporo i želite odustati od učitavanja stranice.
Osvježi (Refresh): ikona za osvježavanje služi za ponovo učitavanje podataka sa iste web stranice.
Polazno: ikona HOME postavlja standardnu početnu stranicu preglednika (postavljate ju sami).
Pretraži: ikona SEARCH omogućava pretraživanje Interneta na temelju informacija koje vas zanimaju. Kada pritisnete ovu ikonu pristupit ćete brojnim programima za pretraživanje Interneta, kao što su Lycos i Google. Kada unesete riječ ili frazu (ključne riječi) ti programi će vratiti popis dokumenata koji odgovaraju kriterijima pretraživanja.
Favoriti: popis favorita je zapravo popis oznaka (bookmark) koji vam omogućavaju da pohranite adrese omiljenih Web siteova, tako da ih jednostavno ponovo posjetimo.
Čitanje multimedije: omogućava vam pristup WindowsMedia.com zbog muzike, radia i videa.
Povijest (history): prikazuje vašu URL povijest (history) – vaša pretraživanja danas, jučer, prekjučer, ...
Pošta (E-mail): otvara postavljeni program za čitanje i slanje elektroničke pošte.
Ispis: ikona PRINT vam omogućava ispis Web stranice koja je prikazana na ekranu.
SAVJET: Ako je Web stranica sastavljena od više okvira (dijelova koje možete odvojeno skrolirati) tada morate prvo kliknuti na onaj dio čiji ispis želite dobiti!
Uređivanje (Edit): omogućava vam uređivanje prikazane web stranice u Microsoft Word-u.
Diskusije: omogućava vam pristup Diskusijskim grupama na Internetu.
Zatvaranje Microsoft Internet Explorera
Kliknite na ikonu za zatvaranje ili na x u gornjem desnom kutu prozora aplikacije.
7.1.3.2 Kreiranje (mijenjanje) polazne stranice u Web pregledniku
Što je polazna stranica?
Internet sjedišta obično imaju početnu – polaznu stranicu (Home Page).
Polazna stranica na web sjedištu je ona koju preglednik pozove kada u adresnu traku upišemo URL adresu.
Polazna stranica u Microsoft Internet Exploreru je ona koja se otvori kad se pokrene preglednik.
Promjena polazne stranice u pregledniku:
Klikni na izbornik Alati (Tools), zatim na Internet opcije, pa na General (Općenito) u dijaloškom okviru Internet opcije. Biramo između tri opcije: koristi trenutnu, koristi zadanu I koristi praznu.
7.1.3.3 Prikaz Web stranice u novom prozoru
Nakon što smo otvorili stranicu na webu, drugu stranicu otvaramo tako da desnom tipkom miša kliknemo na hipervezu i odaberemo opciju Otvori vezu u novom prozoru ili držimo tipku SHIFT dok lijevim klikom označavamo hipervezu.
7.2.3.4 Zaustavljanje daljnjeg učitavanja Web stranice
Ako učitavanje stranice traje predugo, kliknemo na ikonu Stop.
7.1.3.5 Osvježavanje Web stranice
Preglednik se koristi podacima spremljenim u međuspremniku. Da bi se izbjeglo da preglednik učita staru stranicu iz međuspremnika, klikom na Osvježi (Refresh) ga se prisiljava da učita najnovije podatke s web sjedišta.
7.1.3.6 Uporaba funkcije pomoći u aplikaciji
Odabire se u izborniku za Pomoć (Help).
7.1.4 Promjene osnovnih postavki
7.1.4.1 Prikazivanje, sakrivanje ugrađene alatne trake
Klikom na Prikaz (View), Alatne trake (Toolbars) odabiremo prikaz (skrivanje) pojedine alatne trake.
7.1.4.2 Prikazivanje, sakrivanje slika na Web stranici u pregledniku Internet Explorer
Ako želimo vidjeti samo neku od slika kliknemo na nju desnom tipkom I odaberemo Prikaži sliku (Show picture).
7.1.4.3 Prikaz već posjećenih URL adresa korištenjem pregrade sa adresama
Kliknemo mišem na padajuću strelicu na desnoj strani pregrade s adresama i odaberemo jednu od ponuđenih adresa.
7.1.4.4 Brisanja rezultata prijašnjih pretraga
Odabrati: Alati (Tools), Internet opcije (Internet Options), Općenito (General), Očisti povijest (Clear History).
7.2 Navigacija na WEB-u
7.2.1 Pristup do WEB adrese
7.2.1.1 Otvaranje URL (Uniform Resource Locator)
Upišemo adresu stranice koju želimo posjetiti i stisnemo tipku Enter.
7.2.1.2 Aktiviranje hiperveze ili veze u obliku slike
7.2.1.3 Prelazak na prethodnu i slijedeću već posjećenu stranicu
Koriste se gumbi Nazad (Back) i Naprijed (Forward).
7.2.1.4 Nadopunjavanje Web obrasca i unos informacija sa ciljem pokretanja prijenosa/transakcije
Ispunjavaju se slično kao obrasci na papiru.
Primjeri: http://www.tportal.hr/imenik/, http://www.vichy.com
7.2.2 Korištenje zabilježaka (Favoriti)
7.2.2.1 Dodati Web stranicu u označene stranice
Postupak: Favoriti, Dodaj u favorite
7.2.2.2 Prikaz označene stranice
Kliknemo na ikonu Favoriti i odaberemo željenu stranicu s liste. U adresnoj traci prikazuje se adresa i učitava se stranica.
7.2.3 Organiziranje zabilježaka
7.2.3.1 Kreiranje mape za označene stranice
Postupak: odabrati Favoriti,Organiziraj favorite. Zatim odabrati Create folder, unijeti ime i stisnuti OK.
7.2.3.2 Organiziranje označene/favorit Web stranica u mape
Postupak: odabrati Favoriti, Organiziraj favorite. Kliknuti na jednu opciju u dijaloškom okviru Organiziraj favorite.
7.3 Pretraživanje WEB-a
7.3.1 Uporaba tražilica
7.3.1.1 Odabir određenog alata za pretraživanje.
7.3.1.2 Izvođenje pretraživanja koristeći ključne riječi i fraze.
7.3.1.3 Kombiniranje kriterija selekcije u pretraživanju.
7.3.1.4 Umnožavanje teksta, slike, URL-a sa Web stranice u dokument.
7.3.1.5 Spremanje Web stranice na određenu lokaciju na disku kao tekst ili html datoteku.
7.3.1.6 Preuzimanja tekstualnih datoteka, grafičkih datoteka, zvučnih i video zapisa,
softvera, sa Web stranice na određenu lokaciju na disku.
7.3.2.1 Pregledavanje Web stranice.
7.3.2.2 Promjena orijentacije Web stranice. Promjena veličine papira.
7.3.2 Pripremanje
7.3.2.3 Promjena margina Web stranice.
7.3.3 Ispis
7.3.3.1 Odabir postavki za ispis kao što su: cijela ili određena stranica, označeni tekst i broj
kopija. Ispis.
|